Daugėlių progimnazija

Šiaulių rajono Kuršėnų Daugėlių progimnazija – dieninė, savarankiško mokymosi bendrojo lavinimo mokykla Kuršėnuose (Šiaulių raj.), Daugėliuose, Daugėlių g. 86, vykdanti pradinio, pagrindinio, papildomo ugdymo programas. Įstaigos kodas 190057219. Progimnazijos stadionu naudojasi Kuršėnų sporto mokykla.

Mokykla kasmet tradiciškai vykdo akciją „Kur Daugėliai – daug gėlių!!!“.

Filialas:
 Šiaulių raj. Kuršėnų Daugėlių pagrindinės mokyklos Smilgių skyrius.

 Istorija 
miniatiūra|left

Kuršėnų Daugėlių pagrindinė mokykla išaugo iš Kuršėnų pradinės mokyklos, kuri priklausė Kuršėnų vaikų namams. 1952–1953 m. naujos mokyklos statyba rūpinosi Kuršėnų vaikų namų direktorė T. Betlinskienė. 1955 m. mokykla tapo septynmetė, 1962 m. reorganizuota į aštuonmetę mokylą. Plečiantis Daugėlių gyvenvietei, pradėtas ir 1964 m. baigtas statyti naujas pastatas. Mokykloje tuomet mokėsi 365 mokiniai, 1966 m. – 543 mokiniai. 1967 m. mokyklai suteiktas vidurinės mokyklos statusas, joje mokėsi 651 mokinys. Atidaroma 9-a klasė, dirbama dviem pamainomis. 1968 m. mokyklai pastatytas antrasis priestatas ir suteiktas pavadinimas – Kuršėnų 2-oji vidurinė mokykla. 1970 m. išleista pirmoji 18 abiturientų laida. Mokinių skaičius išaugo iki 960, klasėse būdavo net po 42 mokinius. 1996 m. sausio 1 d. mokyklai perduotas antrasis korpusas su sporto sale. 2020 m. rugsėjo 1 d. mokykla tapo progimnazija, kurioje mokosi mokiniai nuo 1 iki 8 klasės.Istorija. Daugeliumokykla.lt (tikrinta 2022-04-28).

Pirmosios laidos abiturientai įvedė tradiciją – išleistuvių dieną pasodinti po ąžuoliuką.

 Direktoriai 
 1947 m. E. Lapas
 1953 m. J. Satkaitis
 1955 m. V. Bražienė
 1959 m. J. Jurgaitis
 1975 m. V. Šimkus
 1980 m. I. Morkuvienė
 1994 m. Janina Bartkevičienė
 2013 m. Lina Damkienė
 2017 m. Raimundas Keliuotis
 2019 m. Gvidas Gotceitas

 Šaltiniai 

 Nuorodos 
 Mokyklos svetainė

Kategorija:Kuršėnai
Kategorija:Lietuvos progimnazijos
Kategorija:Šiaulių rajono savivaldybės mokyklos